‘n Vuil koevert en die boodskap | Toortsie, Kameel en Bokbaaivygie se blog
← 2014 blogresultate
Toorts se Toeka-tokkel Vriende →
‘n Vuil koevert en die boodskap	Posted on Januarie 6, 2015	by Kameel Ons moet ons verbeelding gebruik en kort en kragtig oor ‘n boodskap skryf wat ons gekry het…. so sê Toortsie.
Vuil, met klere wat in toiings om hom hang staan hy daar in die deuropening. Hy wikkel sy skurwe tone heen en weer, en die bruin oë wat na my kyk lyk te groot vir sy gesig. “Straatind,” dink ek, en wonder hoe hy verby almal geglip het om hier in my kantoor te land. “Jy is Kameel.” Ek knik my kop verbaas, “Ja, hoe weet jy ……” maar voordat ek my sin kan klaarmaak stap hy – vroetelend met sy hand in die sak van sy verflenterde oorgroot baadjie – vorentoe. Hy kom voor my lessenaar tot stilstand en hou ‘n verkreukelde vuilgevatte koevert na my toe uit. “Vir my?” vra ek verbaas, en vat dit vieserig uit die kind se hand.
Daar is nie ‘n naam of adres op die koevert nie. Fronsend skeur ek die koevert oop, en haal ‘n vel wit papier daaruit. ‘n Yskoue rilling trek teen my rugraat af toe ek die woorde wat in dik swart letters regoor die papier geskrywe staan, lees; “Vanaand is die aand van afrekening.” “Wie het vir jou hierdie koevert gegee?” vra ek hardop, maar kry geen antwoord nie; my kantoor is leeg. Ek spring van die stoel af op, en stamp in die proses my koppie tee oor die lessenaar uit. ‘Waar is die straatkind?” skreeu ek al hardlopende vir my medewerkers. Almal kyk verbaas op en skud hulle koppe. “Die straatkind,” sê ek, “die straatkind,” wat by my in die kantoor was.”
Uitasem kom ek by die hysbakke aan, maar alles is verlate. Die kind het spoorloos verdwyn. Niemand het hom sien kom of gaan nie. “Miskien het ek my dit alles verbeel,” dink ek hoopvol. “Ek is juis die afgelope paar maande so oorspanne.” Maar die vel papier in my hand vertel ‘n ander storie.
Terug in die kantoor sak ek op die stoel agter my lessenaar neer, en lees weer die woorde. “Iemand is besig om my ‘n poets bak,” besluit ek maar ek weet ek is besig om tyd te koop. Elke woord op daardie vel papier spel wraak, dit kan ek aanvoel, maar wie haat my so dat hulle my kwaad wil aandoen? Afgemete tik die horlosie teen die muur die sekondes een vir een af.
This entry was posted in Uncategorized. Bookmark the permalink.	← 2014 blogresultate
17 Responses to ‘n Vuil koevert en die boodskap
Ineke sê:	Januarie 6, 2015 om 7:26 vm	Is dit n vervolgverhaal? Heel spannend jong maar ek hou hiervan! (Ek wil sommer ook hier se ek het nie toegang tot my blog so my Toeka-Tokkel sal eers weer die laaste week van Januarie voortgaan!)
Antwoord	Kameel sê:	Januarie 6, 2015 om 7:52 vm	Hello scrapydo 🙂 Nee, dit vervolg nie….. vertel net van ‘n nota wat jy gekry het.
Dis reg, wil nog my blog oor vriendinne skryf…… gedink ek gaan agterraak.
Antwoord	Toortsie sê:	Januarie 6, 2015 om 8:18 vm	Dit kan ONMOONTLIK nie klaar wees nie… word vervolg…
Antwoord	Kameel sê:	Januarie 6, 2015 om 8:33 vm	Dis crookings Toorts…. ons moes net oor ‘n nota skryf. Hoe moet ek aangaan met ‘n storie as ek nie ‘n cookin clue het wie my so haat nie?
Antwoord	Toortsie sê:	Januarie 6, 2015 om 8:42 vm	Jy moet gaan uitvind… en regmaak… want jy kan! 🙂 Maar net as jy wil, natuurlik. Neeeee, ons kan nie die storie hier los nie…
Antwoord	pienkpantoffels sê:	Januarie 6, 2015 om 9:15 vm	Nee jong … vertel die storie verder! Ek sit op die punt van my stoel, die popcorn en tab reg … Love dit! Spanning ‘from the word go!’
Antwoord	Kameel sê:	Januarie 6, 2015 om 9:28 vm	Lekker lag ek nou vir die popcorn!!!
Antwoord	Toortsie sê:	Januarie 6, 2015 om 9:47 vm	Waarvan ek hou, is dat ek net gereageer het op ‘n “opdrag”. My reaksie was ook nie eintlik watwonders nie… en jy neem dit verder… en nog verder… 🙂
Antwoord	Daniel Bezuidenhout sê:	Januarie 6, 2015 om 10:14 vm	Hierts, ek wil ook verder lees, en die straatkind ook weer raaklees…
Antwoord	Kameel sê:	Januarie 6, 2015 om 10:33 vm	Dankie vir die lees. Nou sal ek moet kopkrap!!!
Antwoord	Toortsie sê:	Januarie 6, 2015 om 11:53 vm	Sien jy nou, Kameel, die ander voel ook so!
Antwoord	carolredelinghuys@Losbek sê:	Januarie 6, 2015 om 3:03 nm	Nee aardetjie tog, ons soek ‘n einde vir die storie!
Antwoord	Kameel sê:	Januarie 6, 2015 om 3:11 nm	My liewe Loslip ek sit in ‘n groot verknorsing….. het net nodig gehad om te dink tot by die tyd wat aanstap. Nou waar kry ek nou ‘n moordenaar?
Antwoord	Spokie sny spoor sê:	Januarie 7, 2015 om 9:50 vm	Hehehe. Oulik! Spannend. Kort en kragtig. Hou so voorts.
Antwoord	Kameel sê:	Januarie 7, 2015 om 10:41 vm	Dit is daardie “voorts hou” waarmee ek op die oomblik wroeg 😉
Antwoord	rondomtaliedraai sê:	Januarie 7, 2015 om 8:03 nm	Nee jy kan ons nie so laat nie LikeLike
Antwoord	Kameel sê:	Januarie 7, 2015 om 8:17 nm	Ek dink, ek dink……
Jy is die	338,360 ste persoon wat hier inloer! Baie dankie en welkom! Hoop jy loer weer in. Nuutste skrywes	Ou spore herloop
Gewildste skrywes Ou spore herloop	Hello Karoolsie!	Watter werk kan mens van die huis af doen???	Was jy al ooit moedeloos?	hoe word jy genoem?	Toortsie se Bantingboerekos - Winkels wat dit aanhou	Die vesel.... en die dikderm....	Aartappelslaai - vars gemaak en gebottel	BESTEL TOORTSIE SE BANTINGBOEREKOS HIER!	My eerste skooldag...	Toortsie se Bantingboerekosboek – Kliek op HIERDIE skakel.Toortsie se Banting BoerekosToortsie’s Banting Bash – Recipe book – Click on photoFor my ENGLISH READERSEnglish Blog Posts on this blog - please click on the pictureKategoriëKategorië